text: 31. ΝΟΜΟΘΕΤ. ΔΙΑΤΑΓΜΑ υπ’ αριθ. 964 της 25/30 Σεπτ. 1971 (ΦΕΚ Α΄ 187) Περί χορηγήσεως προθεσμίας ασκήσεως αιτήσεως αναθεωρήσεως κατ’ αποφάσεων των Στρατοδικείων. Άρθρ.1.-Αποφάσεις των Διαρκών και Εκτάκτων Στρατοδικείων εκδοθείσαι από 21 Απρ. 1967 μέχρι 22 Μαΐου 1970, υπόκεινται εις αναθεώρησιν υπό τους όρους και περιορισμούς των Ν.Δ. 183/1969 «περί αναθεωρήσεως των αποφάσεων των Στρατοδικείων» και 550/1970 «περί επεκτάσεως της ισχύος του Ν.Δ. 183/69 «περί αναθεωρήσεως των αποφάσεων των Στρατοδικείων» και χορηγήσεως ενδίκων μέσων κατ’ αποφάσεων των Διαρκών Στρατοδικείων» εντός προθεσμίας δύο μηνών από της δημοσιεύσεως του παρόντος, εφ’ όσον κατά των αποφάσεων τούτων ουδόλως ησκήθη αναθεώρησις, ή, ασκηθείσα εκπροθέσμως, απερρίφθη. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Ο Νόμ. 183/69 παρατίθεται κατωτ. σελ. 194,1. 